CELEX: 62011CN0109
Language: el
Date: 2011-03-03 00:00:00
Title: Υπόθεση C-109/11: Προσφυγή της 3ης Μαρτίου 2011 — Ευρωπαϊκή Επιτροπή κατά Τσεχικής Δημοκρατίας

28.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 160/11
            
         Προσφυγή της 3ης Μαρτίου 2011 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-109/11)
   2011/C 160/11
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: K. Walker και Δ. Τριανταφύλλου)
   
      Καθής: Τσεχική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Τσεχική Δημοκρατία, επιτρέποντας σε μη υποκείμενα στον φόρο πρόσωπα να μετέχουν σε όμιλο προσώπων που αποτελούν ενιαίο υποκείμενο στον φόρο, παρέβη τις υποχρεώσεις που υπέχει από τα άρθρα 9 και 11 της οδηγίας 2006/112/ΕΚ της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1),
            
         
               —
            
            
               να καταδικάσει την Τσεχική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά το άρθρο 9, παράγραφος 1, της οδηγίας 2006/112/ΕΚ, ως «υποκείμενος στον φόρο» νοείται οποιοσδήποτε ασκεί, κατά τρόπο ανεξάρτητο και σε οποιονδήποτε τόπο, οικονομική δραστηριότητα, ανεξάρτητα από τον επιδιωκόμενο σκοπό και τα αποτελέσματα της δραστηριότητας αυτής. Το άρθρο 11 της οδηγίας αυτής ορίζει ότι, μετά από διαβούλευση με τη συμβουλευτική επιτροπή για τον φόρο προστιθέμενης αξίας (εφεξής: επιτροπή ΦΠΑ), κάθε κράτος μέλος μπορεί να εκλαμβάνει ως ενιαίο υποκείμενο στον φόρο τα εγκατεστημένα στο έδαφος του ίδιου αυτού κράτους μέλους πρόσωπα, τα οποία είναι μεν ανεξάρτητα μεταξύ τους από νομικής άποψης, συνδέονται όμως στενά από χρηματοδοτικής, οικονομικής και οργανωτικής απόψεως.
   Η Επιτροπή υποστηρίζει ότι η Τσεχική Δημοκρατία, επιτρέποντας σε πρόσωπα μη υποκείμενα στον φόρο να μετέχουν σε όμιλο προσώπων που αποτελούν ενιαίο υποκείμενο στον φόρο, σύμφωνα με το άρθρο 11 της οδηγίας 2006/112/ΕΚ, παρέβη τις υποχρεώσεις που υπέχει από τα άρθρα 9 και 11 της οδηγίας αυτής.
   
      (1)  ΕΕ 2006 L 347, σ. 1.